— 445 — 



aiidict blanc des dictes lectres patentes, par la tradiction des 

 veiToules et clefz des portes de la ville dudict Quingey, et 

 aussi des clefz et verroules de la grant porte du chasteau 

 dudict Quingey. Présens honnorables hommes Jehan de 

 Sainct-Renobert Taisné, Jehan de Sainct-Renobert le jeune, 

 Jacques de Bercy , Jehan Bourrelier, Oudot Moussardet, 

 Estienne Moussardet, Estienne de Sainct-Renobert, Oudot 

 Bouniron, Anthoine Boguenet, tous bourgeois et liabitaus 

 dudict Quingey, et eulx consentans à ladicte possession si et 

 en tant qu'ilz ont peu et deu faire, et noble seigneur messire 

 Anthoine d'Oiselier, pardessus de la saulnerie de Salins, et 

 honnorable homme Girard Deban, recepveur général des pays 

 de Bourgoingne, aussi présens à ce que dessus. Par ordon- 

 nances et fait en nostre présence : Maire, Pitouse. 



(Ch. des comptes de Franelie-Comté, nuuv. fonds, reg. XV, 

 fol. 191 et suivants.) 



VI. 



Lettres patentes de Charles VIII, roi de France, restituant à Simon de 

 Quingey sa terre de Quingey confisquée par Louis XI. 



(2 avril 1485.) 



CHARLES, par la grâce de Dieu, roy de France, à noz 

 amez et féaulx les gens de noz comptes à Dijon, et général 

 ayant la charge et administration de noz finances tant ordi- 

 naires que extraordinaires des pays de Bourgoingne, salut et 

 dilection . 



Receu avons l'umble supplication de nostre cher et bien 

 aimé Symon de Quingey, escuier, seigneur dudit lieu, conte- 

 nant que dès piéça nostre très cher et très amé père et cousin 

 le duc Maximilien d'Autriche, et feue iiostre belle mère et 

 cousine sa femme luy, baillèrent, cédèrent et transportèrent 

 tout le droit quilz avoient et povoient avoir en ladite terre et 

 seigneurie de Quingey, pour en joyr par lui et ses hoirs, au 

 rachapt de ii mille un cens livres tournois, dont ilz lui avoient 



